Okresná prokuratúra Zvolen 
Trhová 7, 960 19 Zvolen 1,  	

Sp. zn. : 2 Pv 163/15/6611	Zvolen, 1.7.2015
EEČ : 2-51-127-2015

U Z N E S E N I E

Trestná vec:	obvinený XXXXX 
Trestný čin:	porušovanie domovej slobody podľa § 238 odsek 1 Trestného zákona číslo 140/1961 Zbierky zákonov v znení zákona číslo 576/2004 Zbierky zákonov a iné

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
po vzájomnej dohode s XXXXX, nar. 21.02.1964 a XXXXX, nar. 20.04.1977, dňa 07.02.2001 v čase okolo 22.00 hod. v obci XXXXX, na Nábrežnej ulici č. 3, okres XXXXX vnikli do vopred vyhliadnutého neobývaného rodinného domu tak, že preskočili vstupnú bránu oploteného dvora, vyskúšali viaceré dvere domu a cez neuzamknutý pivničný vchod vošli do pivnice, odkiaľ vzali vrece zemiakov, ďalšie naplnili a spolu so zvinutým hliníkovým elektrickým káblom typu AYKY 4 x 16 všetko vyniesli von, prehodili cez vstupnú bránu, následne naložili do OMV zn. Š-1000, ev.č. ZVC 16-82, kde ich čakali XXXXX, nar. 22.03.1969 a XXXXX, nar. 18.08.1967, všetci nasadli do vozidla a odišli smerom do Zvolena, pričom boli zastavení hliadkou OO PZ XXXXX, čím spôsobili XXXXX, nar. XXXXX, bytom XXXXX, XXXXX a XXXXX, nar. XXXXX, trvale bytom XXXXX, XXXXX škodu vo výške 3 565,- Sk / 118,34 €/.  

lebo trestné stíhanie je neprípustné, preto že je  trestné stíhanie premlčané,

Odôvodnenie:
     Dňa 31.05.2001 bolo uznesením vyšetrovateľa OÚV PZ vo Zvolene sp. zn. OÚV-140/ZV-2000 začaté trestné stíhanie a súčasne vznesené obvinenie XXXXX, XXXXX, XXXXX, XXXXX a XXXXX pre trestný čin porušovania domovej slobody podľa § 238 ods. 1 Trestného zákona č. 140/1961 Zb. spolupáchateľstvom podľa § 9 ods. 2 Trestného zákona v súbehu s trestným činom krádeže podľa § 247 ods. 2 písm. a/ Trestného zákona č. 140/1961 Zb. formou spolupáchateľstva podľa § 9 ods. 2 Trestného zákona č. 140/1961 Zb. na tom skutkovom základe, že po vzájomnej dohode s XXXXX, nar. 21.02.1964 a XXXXX, nar. 20.04.1977, dňa 07.02.2001 v čase okolo 22.00 hod. v obci XXXXX, na Nábrežnej ulici č. 3, okres XXXXX vnikli do vopred vyhliadnutého neobývaného rodinného domu tak, že preskočili vstupnú bránu oploteného dvora, vyskúšali viaceré dvere domu a cez neuzamknutý pivničný vchod vošli do pivnice, odkiaľ vzali vrece zemiakov, ďalšie naplnili a spolu so zvinutým hliníkovým elektrickým káblom typu AYKY 4 x 16 všetko vyniesli von, prehodili cez vstupnú bránu, následne naložili do OMV zn. Š-1000, ev.č. ZVC 16-82, kde ich čakali XXXXX, nar. 22.03.1969 a XXXXX, nar. 18.08.1967, všetci nasadli do vozidla a odišli smerom do Zvolena, pričom boli zastavení hliadkou OO PZ XXXXX, čím spôsobili XXXXX, nar. XXXXX, bytom XXXXX, XXXXX a XXXXX, nar. XXXXX, trvale bytom XXXXX, XXXXX škodu vo výške 3 565,- Sk / 118,34 €/.  

     Dňa 19.03.2015 bola trestná vec obvineného XXXXX uznesením vyšetrovateľa OR PZ Odboru kriminálnej polície XXXXX podľa § 21 ods. 1 Trestného poriadku vylúčená na samostatné konanie, vedené pod sp. zn. ORP-210/2-VYS-ZV-2015. 
	
     V priebehu vyšetrovania sa podarilo ustáliť skutkový stav a to výsluchom obvineného XXXXX, ktorý sa ku spáchaniu skutku  tak, ako je uvedené v uznesení o vznesení obvinenia priznal, výpoveďami spoluobvinených v pôvodnom konaní a to XXXXX, XXXXX, XXXXX a XXXXX. Taktiež bol vykonaný výsluch poškodených XXXXX, XXXXX, XXXXX a XXXXX, boli zaistené odcudzené veci, ktoré boli poškodeným vrátené, zrealizovaná obhliadka miesta činu, zabezpečené vyčíslenie výšky spôsobenej škody. Pokiaľ ide o osobu obvineného, bol zabezpečený odpis z registra trestov, ako aj správy na osobu obvineného. 
	
     V zmysle § 2 Trestného zákona sa trestnosť činu posudzuje a trest ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší. V tomto prípade je potrebné konanie obvineného posudzovať podľa § 247 ods. 2 Trestného zákona č. 140/1961 Zb., kde Trestný zákon ustanovuje trestnú sadzbu od¨ľatia slobody až na dva roky  alebo peňažný trest alebo prepadnutie veci a podľa § 238 ods. 1 Trestného zákona č. 140/1961 Zb., kde Trestný zákon ustanovuje trestnú sadzbu trestu od¨ľatia slobody na dva roky alebo peňažný trest. Podľa ustanovenia § 67 ods. 1 písm. d/ uvedeného zákona, trestnosť stíhaného trestného činu zaniká uplynutím premlčacej doby, ktorá je tri roky a začala plynúť prerušením trestného stíhania dňa 31.07.2001, kedy bolo trestné stíhanie prerušené uznesením podľa § 173 ods. 1 písm. a/ Trestného poriadku pre neprítomnosť obvineného XXXXX, XXXXX, XXXXX a svedka poškodeného XXXXX. Trestné stíhanie bolo spokračované dňa 07.07.2008, teda po uplynutí premlčacej doby, ktorá je v tomto prípade trojročná a uplynula dňa 31.07.2004, nakoľko dôvod prerušenia trestného stíhania, nespočíval v osobe obvineného XXXXX.  

     Za účelom zistenia, či nenastala skutočnosť, prerušujúca plynutie premlčacej doby podľa § 67 ods. 3 písm. b/ Trestného zákona č. 140/1961 Zb., boli do spisového materiálu zabezpečené správy na obvineného XXXXX a to konkrétne výpis zo zoznamu páchateľov a odpis z registra trestov, z obsahu ktorých je zrejmé, že obvinený XXXXX počas plynutia premlčacej doby nespáchal žiadny nový trestný čin, ani mu nebolo vznesené obvinenie  za trestný čin, na ktorý Trestný zákon ustanovuje trest rovnaký alebo prísnejší a teda nenastala skutočnosť, prerušujúca plynutie premlčacej doby. 

     V zmysle § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

     V zmysle § 9 ods. 1 písm. a/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené ak je trestné stíhanie premlčané . 

     Vzhľadom na uvedené skutočnosti som rozhodla tak, ako je uvedené vo výrokovej časti tohto uznesenia.

	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. V trestnom stíhaní sa však pokračuje, ak  obvinený vyhlási do troch dní odvtedy, čo mu bolo uznesenie o zastavení trestného stíhania oznámené, že na prejednaní veci trvá.

JUDr. Martina Oravcová
prokurátorka